Songkran Color Splash ขนศิลปินดังสาดความสนุกโดนใจแฟนๆ
ผ่านไปแล้วอย่างสวยงามกับ Songkran Color Splash Music Festival (สงกรานต์ คัลเลอร์ สแปลช มิวสิค เฟสติวัล) ที่จัดขึ้นในวันที่ 12-15 เมษายน 2562 ที่ผ่านมา ณ สนามโกคาร์ท มอเตอร์สปอร์แลนด์ (แดนเนรมิตเก่า) ของผู้จัดป้ายแดงอย่าง บริษัท เยส ครีเอชั่น จำกัด จัดหนัก จัดเต็ม สาดน้ำ สาดสี 4 วัน 4 แนวดนตรีไม่ซ้ำใคร,เริ่มด้วย 12 เมษา ธีมฮิปฮอป เอาใจสาวกสายโยกด้วยศิลปินหน้าใหม่แต่ลีลาเดือดไม่แพ้ใครอย่าง P-HOT ตามมาด้วย Urboy TJ ขนเพลงฮิตมาให้โยกกันมากมาย ปิดท้ายด้วยแร็ปเปอร์ตัวพ่อที่เรียกเสียงกรี๊ดกันทั้งงานอย่าง โจอี้ บอย ไม่ทำให้แฟนๆ สายโยกผิดหวังด้วยเพลงฮิตของตัวเองและเพลงสามช่าที่คุ้นหูอีกแน่น อีกทั้งยังชวนสาวๆ เพลย์เกิร์ลแฟนๆ ด้านล่างขึ้นมาโชว์สเต็ปอีกด้วย,ส่วนวัยรุ่นยุคใหม่แต่หัวใจลูกทุ่งต้องไม่พลาดกับวันที่ 13 เมษา ธีมลูกทุ่ง เปิดเวทีด้วยลูกทุ่งสายแด๊นซ์อย่างกระแต อาร์สยาม ขนแด๊นเซอร์มาแบบอลังการ รัวเพลงเต้นกระหน่ำไม่มีพัก ต่อด้วยราชินีเพลงฮิต เต่างอย กับจินตหรา พูนลาภ เรียกได้ว่าทั้งงานพร้อมใจกันเต้นท่าฮิตแบบเป๊ะปัง ปิดท้ายด้วยลูกทุ่งตัวแม่ฮาย อาภาพร มาในเพลงฮิตเช่น อารมณ์เสีย น้องนอนไม่หลับ เลิกแล้วค่ะ เชพบ๊ะ พร้อมโชว์ซิงเกิ้ลใหม่ ผีจับหัว ถูกใจชาวเก้ง กวางอย่างหนัก,มาถึงธีมป๊อปแด๊นซ์ วันที่ 14 เมษา เปิดด้วย พีท พล มาในเพลงแดนซ์เอาใจเหล่าวัยรุ่นแบบจัดเต็ม ต่อด้วย ฮั่น อิสริยะ ทั้งร้อง ทั้งเต้น โชว์ลีลาโยกเอวส่ายสะโพกเรียกเสียงกรี๊ดจากสาวๆทั้งงาน ต่อมาถึงคิวตัวแม่สายป๊อปแด๊นซ์อย่าง ทาทา ยัง เรียกได้ว่าร้องเพลงไหนขึ้นมา แฟนๆก็ทั้งร้อง ทั้งเต้นตามได้อย่างไม่มีพลาดสเต็ป,ส่งท้ายสงกรานต์วันสุดท้าย 15 เมษา เอาใจขาร็อก อุ่นเครื่องด้วยหน้ากากอีกาดำ เอ๊ะ จิรากร โชว์พลังเสียงแบบกระหึ่ม โดนใจสาวกร็อกทั้งหลายแบบถึงใจ ตามมาด้วย กวาง AB Normal ควงคู่มากับ น้ำหวาน ซาซ่า หวานใจตัวจริงขึ้นมาโชว์เพลงเลือกได้ไหม และ Time Machine ทำเอาค่ำคืนนั้นเป็นสีชมพูทั้งงาน ปิดท้ายอย่างสวยงามด้วยวงร็อคที่หลายคนรอคอย บอดี้สแลม ขนเพลงต่างๆ มาให้ชาวร็อกทั้งกระโดด ทั้งโยกแบบสะใจกันไปเลย ยังไม่พอ ตูน บอดี้สแลม ยังชวนแฟนเพลงขึ้นมาแจมเพลงกับตนอีกด้วย เรียกได้ว่าบรรยากาศใกล้ชิดเป็นกันเองสุดๆ,โดยงานนี้นอกจากแนวดนตรี 4 วัน 4 แนว ไม่ซ้ำกันแล้วผู้จัดยังสร้างความแตกต่างให้สงกรานต์นี้มีสีสันด้วยการนำสีต่างๆ ที่ทำมาจากแป้งมันสำปะหลังแจกให้กับผู้เข้างานได้ร่วมสร้างสีสันไปพร้อมๆ กับสายน้ำที่ฉีดทั่วงานแบบ 360 องศา เรียกได้ว่าไม่ต้องพกปืนฉีดน้ำเข้ามา แต่คุณก็เปียกฉ่ำตลอดงาน พูดเลยฉ่ำน้ำ ฉ่ำสี ดนตรีดีตลอด 4 วัน,ถึงจะเป็นการจัดงานครั้งแรกของบริษัท เยส ครีเอชั่น จำกัด แต่ก็ถือได้ว่าสร้างความประทับใจให้กับผู้ที่มาร่วมงานเป็นอย่างมาก สงกรานต์หน้าเจอกันอีกแน่นอน.
ผ่านไปแล้วอย่างสวยงามกับ Songkran Color Splash Music Festival ที่จัดขึ้นในวันที่ 12-15 เมษายน 2562 ที่ผ่านมา ณ สนามโกคาร์ท มอเตอร์สปอร์แลนด์ (แดนเนรมิตเก่า)
Songkran Color Splash Music Festival,สงกรานต์ คัลเลอร์ สแปลช มิวสิค เฟสติวัล,สงกรานต์ 2562,เทศกาลสงกรานต์,คอนเสิร์ต